Katolička Crkva u Poljskoj

**Katolička Crkva u Poljskoj** je najveća vjerska zajednica u Poljskoj, podjeljena je na 14 biskupija, 27 nadbiskupija i vojni ordinarij.
Otkako je u Poljskoj službeno usvojeno zapadno kršćanstvo 966. godine, Katolička Crkva je odigrala važnu vjersku, političku i kulturnu ulogu u zemlji.

Kroz stoljeća, Poljska je bila pretežno katolička zemlja, a za većinu Poljaka katoličanstvo je dio poljskog identiteta. Religija je bila dio onoga što razdvaja poljsku kulturu od susjedne Njemačke, napose istočne i sjeverne Njemačke koja je većinom luteranska, te istočnih zemalja koje su većinom pravoslavne.

Za vrijeme strane vlasti, Katolička Crkva je za mnoge Poljake kulturni čuvar u borbi za neovisnost i nacionalni opstanak. Na primjer, poljska opatija u Częstochowi, koja se uspješno oduprla u opsadi tijekom švedske invazije u 17. stoljeću, postala je simbol nacionalnog otpora okupaciji. Uspostavom komunističkog režima pod kontrolom Sovjetskog Saveza nakon Drugog svjetskog rata Crkvi je dopušteno da i dalje ispunjava svoju ulogu, iako nedavni navodi ukazuju da je postojala neka suradnja između klera i poljskog režima. Izbor poljskog kardinala Karola Wojtyle 1978. godine za papu ojačao je Crkvu. Brojni posjeti Ivana Pavla II. svojoj zemlji dali su poticaj u protivljenju protiv sovjetskog režima. Njegova beatifikacija 2011. bila je trenutak ponosa i radosti za poljsku Crkvu.

## Broj katolika
Trenutno većina Poljaka oko 88% pripadnici su Katoličke crkve dok ih 58% prakticira vjeru, prema istraživanju Centra za istraživanje javnog mijenja. Prema Ministarstvu vanjskih poslova Republike Poljske, 95% Poljaka pripadaju Rimokatoličkoj Crkvi. Međutim, to se temelji na broju ljudi krštenih u djetinjstvu, podatke koje daje sama Crkva. CIA Factbook daje broj od 89,8% pripadnika Rimokatoličke Crkve i oko 75% stanovnika koji prakticiraju vjeru. Stope vjerskog štovanja stalno se smanjuju, međutim ostaje da je Poljska jedna od najpobožnijih zemlje u Europi. Poljski katolici sudjeluju u sakramentima češće nego njihovi kolege u većini zapadnoeuropskih i sjevernoameričkih zemalja. Na primjer, 2009. istraživanje provedeno od strane same Crkve pokazala je da 80% Poljaka ide na Ispovijed najmanje jednom godišnje, a 60% češće nego jednom godišnje. Tarnów je najreligiozniji grad u Poljskoj, a Lodz najmanje. Općenito, južni i istočni dio Poljske su više religiozni od onih zapadnih i sjevernih. Ipak, velika većina Poljaka i dalje za sebe govori, da su rimokatolici.

## Hijerarhija

* Nadbiskupija
** Biskupija&nbsp;&nbsp;&nbsp;&nbsp;&nbsp;&nbsp;&nbsp;&nbsp;


Latinska imena biskupija u kurzivu.

* Białystok, *Bialostocensis* (1)
** Drohiczyn, *Drohiczinensis* (2)
** Łomża, *Lomzensis* (3)
* Cracow, *Cracoviensis* (4)
** Bielsko–Żywiec, *Bielscensis-Zyviecensis* (5)
** Kielce, *Kielcensis* (6)
** Tarnów, *Tarnoviensis* (7)
* Częstochowa, *Czestochoviensis* (8)
** Radom, *Radomensis* (9)
** Sosnowiec, *Sosnoviensis* (10)
* Gdańsk, *Gedanensis* (11)
** Pelplin, *Pelplinensis* (12)
** Toruń, *Thoruniensis* (13)
* Gniezno, *Gnesnensis* (14)
** Bydgoszcz, *Bydgostiensis* (15)
** Włocławek, *Vladislaviensis* (16)
* Katowice, *Katovicensis* (17)
** Gliwice, *Glivicensis* (18)
** Opole, *Opoliensis* (19)
* Łódź, *Lodziensis* (20)
** Łowicz, *Lovicensis* (21)
* Lublin, *Lublinensis* (22)
** Sandomierz, *Sandomiriensis* (23)
** Siedlce, *Siedlecensis* (24)
* Poznań, *Posnaniensis* (25)
** Kalisz, *Calissiensis* (26)
* Przemyśl, *Premisliensis* (27)
** Rzeszów, *Rzeszoviensis* (28)
** Zamość-Lubaczów, *Zamosciensis-Lubaczoviensis* (29)
* Szczecin-Kamień, *Sedinensis-Caminensis* (30)
** Koszalin-Kołobrzeg, *Coslinensis-Colubreganus* (31)
** Zielona Góra-Gorzów Wielkopolski, *Viridimontanensis-Gorzoviensis* (32)
* Warmia (Olsztyn), *Varmiensis* (33)
** Elbląg, *Elbingensis* (34)
** Ełk, *Liccanensis* (35)
* Varšava, *Varsaviensis* (36)
** Płock, *Plocensis* (37)
** Warsaw-Praga, *Varsaviensis-Pragensis* (38)
* Wrocław, *Vratislaviensis* (39)
** Legnica, *Legnicensis* (40)
** Świdnica, *Suidniciensis* (41)

## Vanjske veze
* Konferencija episkopata Poljske

## Izvor